Det var et par forbipasserende der i nat ved 3-tiden alarmerede politiet efter at have opdaget en brand i en ejendom på Klokagervej i Hjørring. To ambulancer og brandvæsenet blev sendt til stedet, og fik i første omgang at vide, at alle personer var ude af bygningen. Da brandvæsenet trængte ind, fandt de alligevel en 50-årig kvinde derinde. Kvinden blev straks kørt på Sygehuset pga. røgforgiftning. Kvinden var bevidstløs, og er nu blevet overflyttet til Rigshospitalets intensive afdeling. Hun har fået svære forbrændinger i luftvejene, og hendes tilstand betegnes som livstruende, men stabil, oplyser politiet. Branden var begrænset til den 50-åriges soveværelse, og politiet mener, at branden sandsynligt opstod efter rygning i sengen.

Opsummering:
En 50-årig kvinde er indlagt på rigshospitalet for røgforgiftning og svære forbrændinger efter en brand i hendes bolig i nat.